| Abaiang |
| --- |
|  |
| Atol Abaiang |
| Datos |
| País | Kiribati |
| Illa principal | Teiro |
| Linguas |  |
| Poboación (2010) | 5.502 hab. |
| Superficie | 16´603 km² |
| Superficie lagoa | 208 km² |
| Nº de illas | 15 |
| Coordenadas | 2°00′N 173°00′L﻿ / ﻿2.000, -173.000 |
| Maior Altura | 4 m.
  |
| Localización |
| Localización do atol Abaiang |
|

**Abaiang**, (tamén coñecido como **Apaiang**, **Apiaia**, **Illa Charlotte**, **Illa Matthews** ou **Six Isles**), é un atol coralino do grupo de illas Gilbert, pertencentes á República de Kiribati, no océano Pacífico centroccidental.

Xeografía
---------

Abaiang comprende 15 illotes ao redor dunha lagoa, cunha superficie total de 16´603 km². O atol ten unha lagoa (26x8 km) unida ao océano pola canle de Bingham, no interior da cal pódese atracar. A súa poboación, segundo o censo de 2010, é de 5.502 habitantes entre os 18 pobos, os máis grandes son Nuotaea (559 habitantes) e Tuarabu (560 habitantes)

A parte continental de Abaiang ten unha superficie total de 14´377 km² esténdese desde a localidade do norte de Takarano á aldea do sur de Tabontebike. Outros dous illotes, Riboono 0´887 km² e Nuotaea 1'339 km² tamén están habitados. O resto dos illotes de Abaiang, cunha superficie total de 0´872 km² están deshabitados, a falta de auga e a lonxanía da parte principal son os principais problemas. Aínda que utilízanse para a pesca, a colleita de copra e o cámping. Os illotes de Oobwaa e Teirio teñen pequenos moteis construídos neles, con persoal que se despraza desde a parte continental de Abaiang e desde Tarawa cando se esperan clientes.

No suroeste de Abaiang hai unha canle, a canle de Bingham, que é a conxión básica entre a lagoa e o Pacífico. A canle atópase entre a illa máis grande de Abaiang (no leste) e unha pequena illa no suroeste de Abaiang chamada Teirio.

As seguintes poboacións atópanse na illa maior de Abaiang: 
Aonobuaka - Borotiam - Koinawa - Evena - Morikao - Tabontebike - Tabwiroa - Taburao - Takarano - Tanimaiaki - Tebanga - Tuarabu - Ubanteman

Historia
--------

*Artigo principal**:* Illas Gilbert.
Aínda que a tradición di que os primeiros habitantes da illa de Abaiang eran espíritos. Investigacións recentes concordan en que a illa foi poboada por habitantes de Samoa hai uns 500 ou 600 anos.

En 1788, o capitán europeo Thomas Gilbert descubriu o atol, e nomeouno *Charlotte Island*, por ser o dono do buque *Charlotte*. Pasando os anos e chegou o Reverendo Dr. Bingham e o seu equipo, os comerciantes internacionais, vagabundos, baleeiros e ata negreiros. Logo chegaron os colonizadores e izaron Union Jack na illa.

O primeiro misioneiro en vivir en Kiribati chegou a Abaiang o 16 de novembro de 1857. Foi Hiram Bingham II da American Board, un grupo misioneiro baseado Boston. Hiram Bingham era fillo de Hiram Bingham I, que foi un dos primeiros e máis influentes misioneiros de Hawaii. Hiram Bingham II e a súa esposa foron acompañados a Abaiang polo pastor Hawaiano Joel Hulu Mahoe e a súa esposa. Bingham chegou ao pobo de Koinawa e durante as celebracións do centenario en 1957 foi erixido un monumento no lugar .

A institución máis recoñecida de Abaiang é o St. Josephs College, fundado en 1939 o cal é un dos institutos escolares mais recoñecidos de Kiribati. O seu actual director é Sir Paul Chilton, un inmigrante británico; e entre os seus exalumnos atópase o actual presidente Anote Tong.

Economía
--------

Oficina do Consello na illa de Abaiang
En comparación con outras illas de Kiribati, Abaiang ten algunhas vantaxes económicas importantes. A súa gran lagoa é compatible cunha sorprendente diversidade de corais e peixes, proporcionando abundante marisco á poboación local e a atracción de turistas á illa desde a próxima Tarawa Sur. Aínda que a illa é propensa á seca, en anos normais a precipitación é suficiente para soportar a produción de Árbore do pan, plátano e papaio, así como o coco en todas partes. A proximidade de Abaiang a Tarawa tamén facilita un significativo aínda que en gran medida informal, comercio local de alimentos de todo tipo.

Aínda que, como todas as illas exteriores de Kiribati Abaiang é basicamente unha economía de subsistencia, cun pequeno número de postos de traballo, traballando principalmente para o Goberno ou Consello Insular. Outras fontes de ingresos son a produción de copra, e as remesas de familiares que traballan no sur de Tarawa, como tripulantes en buques internacionais ou no estranxeiro.

Visitar Abaiang
---------------

Abaiang edificio do aeroporto.
### Transporte

O atol está servido polo Aeroporto de Abaiang, situado entre as localidades de Tabwiroa e Tuarabu. Air Kiribati opera tres voos semanais que conectan Abaiang con Marakei e o aeroporto internacional en Tarawa Sur.

Tamén hai servizo de alugueiro de botes que parten de Tarawa Sur para Abaiang.

### Aloxamento

Hai tres casas de hóspedes en Abaiang. A casa de hóspedes Cabido está situado na vila de Taburao e dá a benvida aos turistas, así como aloxamento para os traballadores do goberno e outros viaxeiros. "Ouba Islet Resort" é un complexo de eco turismo na illa Ouba no perímetro noroeste do atol, que funciona desde xullo de 2006. "Teiria Islet Beach Escape" é un pequeno complexo no illote de Teiria.

Notas
-----

1. 1 2  "Abaiang Island Report". Government of Kiribati. Arquivado dende o orixinal o 20 de outubro de 2014. Consultado o 15 de xuño de 2013.
2. ↑  "Kiribati Census Report 2010 Volume 1" (PDF). National Statistics Office, Ministry of Finance and Economic Development, Government of Kiribati. Arquivado dende o orixinal (PDF) o 10 de agosto de 2014. Consultado o 17 March 2013.
3. ↑  "Kiribati Tourism Factsheet - Abaiang" (PDF). Government of Kiribati. Arquivado dende o orixinal (PDF) o 10 de agosto de 2014. Consultado o 15 de xuño de 2013.
4. ↑  *The Centennial Book: One Hundred Years of Christian Civilzation in Hawaii 1820-1920*. Central committee of the Hawaiian mission centennial. 1920. p. 49.
5. ↑  "Kiribati Tourism Outer Islands Accommodation Guide". Government of Kiribati. July 2012. Arquivado dende o orixinal o 10 de agosto de 2014. Consultado o 9 March 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Atol Abaiang Modificar a ligazón no Wikidata*** |

### Ligazóns externas

* Exhibit: The Alfred Agate Collection: The United States Exploring Expedition, 1838-1842 Arquivado 14 de xaneiro de 2012 en Wayback Machine. from the Navy Art Gallery

|  |  |
| --- | --- |
| Control de autoridades | 
* Wd: Q304887
* WorldCat
* VIAF: 234324744
* EBID: ID
* GEC: 0504960
* GeoNames: 7521581
* GND: 4508634-5
* SUDOC: 148461336

 |